cyanic-selkie/wikianc huggingface dataset:
พระราชวังชาร์ล็อทเทินบวร์ค
พระราชวังชาร์ล็อทเทินบวร์ค (Schloss Charlottenburg) เป็นพระราชวังที่ใหญ่ที่สุดในกรุงเบอร์ลิน ประเทศเยอรมนี ก่อสร้างขึ้นระหว่าง ค.ศ. 1695–1713 โดยดำริของพระนางโซฟี ชาร์ล็อทเทอ พระชายาในฟรีดริชที่ 1 ดยุกแห่งปรัสเซีย พระราชวังแห่งนี้ถูกออกแบบโดยสถาปนิกโยฮัน อาร์น็อลท์ เนริง (Johann Arnold Nering) ด้วยสถาปัตยกรรมบารอก มีความสูงสองชั้นครึ่งพร้อมด้วยหอหลังคาโดมทองแดง
เมื่อฟรีดริชสถาปนาตนเองเป็นพระเจ้าฟรีดริชที่ 1 แห่งปรัสเซีย ใน ค.ศ. 1701 พระองค์ก็ทรงมอบหมายให้สถาปนิกหลวง โยฮัน ฟรีดริช ฟ็อน เอโอซันเดอร์ (Johann Friedrich von Eosander) เดินทางไปศึกษาพัฒนาการทางสถาปัตยกรรมในอิตาลีและฝรั่งเศส โดยเฉพาะที่พระราชวังแวร์ซาย เมื่อเขาเดินทางกลับมาใน ค.ศ. 1702 เขาก็เริ่มออกแบบพระราชวังให้มีความใหญ่โตกว่าเดิม โดยออกแบบให้อาคารมีสองปีกที่หันหน้าเข้าหาลานกว้างขนาดใหญ่ เมื่อพระนางโซฟี ชาร์ล็อทเทอ สิ้นพระชนม์ใน ค.ศ. 1705 พระเจ้าฟรีดริชจึงทรงตั้งชื่อพระราชวังแห่งนี้ตามชื่อของพระนางเพื่อเป็นอนุสรณ์
พระราชวังแห่งนี้ได้รับความเสียหายมากใน ค.ศ. 1943 ช่วงสงครามโลกครั้งที่สอง ก่อนที่จะได้รับการบูรณะให้มีสภาพดังเดิมในปลายคริสต์ศตวรรษที่ 20 พระราชวังแห่งนี้เคยถูกใช้เป็นทำเนียบประธานาธิบดีเยอรมนีระหว่าง ค.ศ. 2004–2006
รายชื่อประเทศเรียงตามการบริโภคชาต่อหัว
ด้านล่างนี้เป็นรายชื่อประเทศเรียงตามการบริโภคชาต่อหัว ซึ่งเป็นข้อมูลเมื่อปี ค.ศ. 2014
อัน อี่เซวียน
อันอี่เซวียน หรือ เอดี อัน (ชื่อภาษาอังกฤษ: Ady An,An Yixuan ) เป็นนักร้องและนักแสดงไต้หวันที่โด่งดังมากจากเรื่องเซียนกระบี่พิชิตมาร เกิดเมื่อวันที่ September 29, 2523
นอร์แมนฟักกิงร็อกเวลล์!
นอร์แมนฟักกิงร็อกเวลล์! (Norman Fucking Rockwell!) หรือเขียนแบบตัวย่อว่า เอ็นเอฟอาร์! (NFR!) ในการวางจำหน่ายบางแห่ง คือสตูดิโออัลบั้มลำดับที่หกของนักร้องและนักแต่งเพลงชาวอเมริกัน ลานา เดล เรย์ ออกวางจำหน่ายในวันที่ 30 สิงหาคม ค.ศ. 2019 โดยค่ายโพลีดอร์และอินเตอร์สโคป อำนวยการผลิตโดยเดล เรย์ และแจ็ก แอนโตนอฟฟ์เป็นหลัก และมีแซ็ก ดอวส์, แอนดริว วัตต์ และริก โนเวลส์ เป็นผู้มีส่วนร่วมในการผลิตอัลบั้ม งานดนตรีของอัลบั้มนี้เป็นแนวซอฟต์ร็อกที่อุดมไปด้วยเพลงแนวไซเคเดลิกร็อก เปียโนบัลลาด และการอ้างอิงถึงศิลปินร็อกดั้งเดิมหลายคน ในส่วนชื่อของอัลบั้มนั้นมีที่มาจากจิตรกรและนักวาดภาพประกอบ นอร์แมน ร็อกเวลล์
ไดนาไมต์ (เพลงของบีทีเอส)
"ไดนาไมต์" (Dynamite) เป็นเพลงที่บันทึกโดยวงบอยแบนด์เกาหลีใต้ บีทีเอส ที่เผยแพร่ในวันที่ 21 สิงหาคม ค.ศ. 2020 ผ่านบิกฮิตเอนเตอร์เทนเมนต์และโซนี่มิวสิกเอ็นเตอร์เทนเมนต์ เป็นเพลงแรกของวงที่ร้องภาษาอังกฤษทั้งเพลง เดวิด สจวต กับเจสสิกา อะกอมบาร์ เป็นผู้เขียนเพลงนี้และผลิตโดยสจวต
ต่อมา ได้มีการรวม "ไดนาไมต์" อยู่ในอัลบั้มที่ 5 ของบีทีเอสที่มีชื่อว่า บี (2020) ซึ่งเผยแพร่ในวันที่ 20 พฤศจิกายน
การระบาดทั่วของโควิด-19 ในประเทศญี่ปุ่น
การระบาดทั่วของโควิด-19 ในประเทศญี่ปุ่น ได้รับการยืนยันว่ามีการแพร่กระจายไปยังประเทศญี่ปุ่นในวันที่ 23 มกราคม พ.ศ. 2563 จากประเทศจีน
เมื่อวันที่ 27 กุมภาพันธ์ พ.ศ. 2563 นายกรัฐมนตรี ชินโซ อาเบะ ขอให้โรงเรียนประถมศึกษา, มัธยมต้น และมัธยมปลายของญี่ปุ่นปิดทำการจนถึงต้นเดือนเมษายนเพื่อช่วยป้องกันไวรัส การระบาดครั้งนี้เป็นความกังวลสำหรับโอลิมปิกฤดูร้อน 2020 ซึ่งมีกำหนดจะจัดขึ้นที่โตเกียวตั้งแต่ปลายเดือนกรกฎาคม รัฐบาลญี่ปุ่นจึงใช้ความระมัดระวังเป็นพิเศษเพื่อช่วยลดผลกระทบจากการระบาด
ในเดือนเมษายน พ.ศ. 2563 รัฐบาลญี่ปุ่นได้แก้ปัญหาขาดแคลนหน้ากากอนามัย โดยดำเนินการแจกหน้ากากผ้าให้กับทุกครัวเรือน แต่ก็ได้รับการวิจารณ์ในแง่ลบเป็นอันมาก ทั้งขนาดที่เล็กเกินไป และการใช้งบประมาณที่สูงมาก อีกทั้งบางครัวเรือนได้รับไม่เพียงพอต่อจำนวนคน และหน้ากากบางส่วนไม่ได้มาตรฐาน เช่นมีคราบสกปรกหรือขึ้นราเป็นต้น นโยบายนี้และตัวหน้ากากที่แจกได้ถูกเรียกว่าเป็น "อาเบะโนมาสก์" (Abenomask)   คล้ายคลึงกับคำว่าอะเบะโนมิกส์ที่หมายความถึงนโยบายเศรษฐกิจของนายชินโซ อาเบะเช่นเดียวกัน
ผลกระทบทางการเมือง
ความสัมพันธ์ทางการทูตระหว่างญี่ปุ่นและเกาหลีใต้แย่ลงเนื่องจากการระบาดของโรคโคโรนาไวรัสใน พ.ศ. 2563 ประเทศเกาหลีใต้วิพากษ์วิจารณ์ญี่ปุ่นว่า "มีความพยายามกักกันที่คลุมเครือและไม่ดิ้นรน"
หมายเหตุ
<references group="lower-alpha" />
คูวาจิโร โฮริเอะ
คูวาจิโร โฮริเอะ ( 1831 – 1866) เป็นช่างภาพยุคบุกเบิกชาวญี่ปุ่น และเป็นนักเขียนแนววิทยาศาสตร์
โฮริเอะศึกษารังงะกุ ด้านเคมีที่ศูนย์ฝึกทหารเรือนางาซากิ (Nagasaki Naval Training Center) โดยมีเย. แอ็ล. เซ. โปมเปอ ฟัน เมร์เดอร์โฟร์ต เป็นผู้สอน นอกจากเคมีแล้วโปมเปอ ฟัน เมร์เดอร์โฟร์ตยังสอนการถ่ายภาพ จนเมื่อช่างภาพชาวสวิส ปีแยร์ รอซีเยเดินทางมาถึงญี่ปุ่นในปี ค.ศ. 1858 ที่เขาได้รับการมอบหมายงานจากบริษัท เนเกรตตีและแซมบรา (Negretti and Zambra) เขาได้สอนการถ่ายภาพจากกระบวนการกระจกเปียกให้แก่โฮริเอะและผู้อื่น รวมถึงเพื่อนของเขา ฮิโกมะ อูเอโนะ (1838 – 1904) และ เก็นโซ มาเอดะ (1831 – 1906) เป็นไปได้ว่าโฮริเอะได้ร่วมถ่ายภาพกับปีแยร์ รอซีเย ขณะที่เขาอยู่ที่นางาซากิ โดยถ่ายภาพพระ ขอทาน ผู้ชมซูโม่ ที่อยู่ของชาวต่างชาติ และภาพถ่ายหลายภาพของบุตรชาย ฟีลิพพ์ ฟรันทซ์ ฟ็อน ซีบ็อลท์ ที่ชื่อ อาเล็กซันเดอร์ และภาพซามูไร
ในปี ค.ศ. 1860 หรือ 1861 โฮริเอะซื้อกล้องถ่ายรูป (กระจกเปียก) รวมถึงสารเคมีสำหรับถ่ายภาพ จากเงินทุนของไดเมียว โทโด ทากายูกิ ด้วยราคา 150 เรียว ในปี ค.ศ. 1861 โฮริเอะถ่ายภาพอูเอโนะที่ทำงานอยู่ที่ห้องปฏิบัติการตระกูลสึในเอโดะ ต่อมาในปี ค.ศ. 1862 อูเอโนะและโฮริเอะร่วมกันเขียนหนังสือชื่อว่า Shamitsu kyoku hikkei ที่มีการแปลหนังสือคู่มือวิทยาศาสตร์ภาษาดัชต์ และรวมภาคผนวกโดยใช้ชื่อว่า Satsueijutsu (เทคนิคการถ่ายภาพ) ที่อธิบายเทคนิคการถ่ายรูปด้วยกระบวนการกระจกเปียก และวิธีการพิมพ์แอสฟัลต์ของ นีเซฟอร์ เนียปส์ ภาคผนวกนี้ยังมีการตีพิมพ์บรรยายครั้งแรกของญี่ปุ่นในเรื่องการพิมพ์ภาพพิมพ์หิน โฮริเอะยังได้สอนเรื่องเภสัชศาสตร์ให้แก่อุชิดะ คุอิชิ ที่ต่อมาได้เป็นช่างภาพ
บรรณานุกรม
18311866
ซัมซุง กาแลคซีเอส 9
เสียงตอบรับต่อซัมซุง กาแลคซีเอส 9 มีหลากหลาย จอห์น แมคแคนจาก เทคเรดาร์ ชื่นชมการปรับปรุงของกล้องและตำแหน่งตัวสแกนลายนิ้วมือ แต่วิจารณ์ข้อจำกัดของ AR Emoji และภาพรวมที่คล้ายกับรุ่นก่อน คอมพิวเตอร์เวิลด์ ให้การตอบรับในแง่บวกโดยกล่าวว่าเอส 9 "ดีกว่ารุ่นก่อน" แต่วิจารณ์ว่าฟีเจอร์ใหม่ที่เพิ่มเข้ามาไม่ได้ทำให้รู้สึก "ตื่นตาตื่นใจ" แดน ไซเฟิร์ตจาก เดอะเวิร์จ ให้คะแนน 8.5 โดยกล่าวว่าพึงพอใจกับการออกแบบและประสิทธิภาพ แต่วิจารณ์เรื่องแบตเตอรี บิกซ์บีและการอัปเดตจากทางซัมซุง ไอฟิกซ์อิต บริษัททำสื่อสอนการซ่อมอุปกรณ์อิเล็กทรอนิกส์ให้คะแนนซัมซุง กาแลคซีเอส 9 4 เต็ม 10 โดยกล่าวชมชิ้นส่วนภายในส่วนใหญ่ที่เป็นมอดูล แต่วิจารณ์ด้านหน้าและด้านหลังที่เป็นกระจก ซึ่งอาจเสียหายได้เมื่อเริ่มถอดชิ้นส่วน
เดอะคิงเมคเกอร์
แด่ลูก ผัว และตัวฉันเอง... อีเมลดา มาร์กอส (The Kingmaker) เป็นภาพยนตร์สารคดีใน ค.ศ. 2019 ที่เขียนและกำกับโดยลอว์เรน กรีนฟิลด์ มีเนื้อหาเกี่ยวกับชีวิตทางการเมืองของอีเมลดา มาร์กอส โดยมุ่งเน้นไปที่ความพยายามของตระกูลมาร์กอสในการฟื้นฟูภาพลักษณ์ของตระกูลและหวนคืนสู่อำนาจทางการเมืองอีกครั้ง รวมถึงแผนในการที่เธออยากเห็นลูกของเธอ บองบอง มาร์กอส ขึ้นเป็นประธานาธิบดีฟิลิปปินส์ และพันธมิตรระหว่างบองบองกับ Imee Marcos ที่ได้ตั้งขึ้นกับโรดิโก ดูเตร์เต ในการเลือกตั้งประธานาธิบดีฟิลิปปินส์ ปี 2016
ภาพยนตร์เปิดตัวในระดับนานาชาติในเดือนสิงหาคม ปี 2019 ในเทศกาลภาพยนตร์เวนิสครั้งที่ 76 และเปิดตัวในประเทศฟิลิปปินส์เมื่อ 29 มกราคม 2020 ส่วนในประเทศไทยได้นำเข้ามาฉายในเดือนกรกฎาคม 2020 โดย Documentary Club
ภาพยนตร์มีคะแนนอยู่ที่ 97% Certified Fresh บนรอทเทินโทมาโทส์ และ 76/100 บนเมทาคริทิค ผู้ชมภาพยนตร์ในประเทศไทยจำนวนมากมีความเห็นว่าภาพยนตร์นี้เป็นภาพสะท้อนการเมืองที่ประเทศไทยก็ประสบอยู่เข่นเดียวกัน เดอะสแตนดาร์ด ระบุว่า “เป็นเรื่องช่วยไม่ได้จริงๆ ที่ใครดูหนังสารคดีเรื่อง The Kingmaker แล้วจะมองเห็นประเทศไทยอยู่ในนั้น”
เมืองกีฬากัวลาลัมเปอร์
เมืองกีฬากัวลาลัมเปอร์ หรือ เคแอล สปอร์ต ซิตี (KL Sports City (เดิมชื่อ Bukit Jalil National Sports Complex); Kompleks Sukan Negara) เป็นศูนย์กีฬาที่ใหญ่ที่สุดในประเทศมาเลเซีย ตั้งอยู่ในเมืองบูกิตจาลิล ทางตอนใต้ ห่างจากกรุงกัวลาลัมเปอร์ประมาณ 20 กิโลเมตร โดยมีการระบุว่าเป็น "ศูนย์กีฬาในสวนสาธารณะ" เพียงแห่งเดียวในประเทศหรือภูมิภาค หลังจากได้รับการพัฒนาอย่างเต็มที่ มีพิธีเปิดอย่างเป็นทางการโดย มาฮาดีร์ บิน โมฮามัด นายกรัฐมนตรีมาเลเซียในขณะนั้น เมื่อวันที่ 11 กรกฎาคม 1998 ก่อนการแข่งขันกีฬาเครือจักรภพ 1998 ซึ่งสนามแห่งนี้ถูกใช้ในพิธีเปิดการแข่งขันเช่นเดียวกัน ศูนย์กีฬาได้รับการยกระดับเป็น เมืองกีฬากัวลาลัมเปอร์ ในปี 2017 เพื่อรองรับการแข่งขันกีฬาซีเกมส์ 2017
ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ
ยูฟ่ายูโรปาคอนเฟอเรนซ์ลีก ฤดูกาล 2021–22 รอบคัดเลือกและรอบเพลย์ออฟ เริ่มต้นเมื่อวันที่ 6 กรกฎาคม และสิ้นสุดเมื่อวันที่ 26 สิงหาคม พ.ศ. 2564.
ทั้งหมด 163 ทีมที่เข้าร่วมการแข่งขันในระบบการคัดเลือกของ ยูฟ่ายูโรปาคอนเฟอเรนซ์ลีก ฤดูกาล 2021–22, ซึ่งประกอบไปด้วยรอบคัดเลือกและรอบเพลย์ออฟ, กับ 24 ทีมในตัวแทนที่ชนะเลิศจากลีกและ 139 ทีมในตัวแทนจากลีก. 22 ทีมผู้ชนะในรอบเพลย์ออฟ จะได้ผ่านเข้าสู่ รอบแบ่งกลุ่ม, เพื่อที่จะเข้าร่วมกับ 10 ทีมผู้แพ้ของ ยูโรปาลีก รอบเพลย์ออฟ.
แต่ละเวลาคือ CEST (UTC+2), เป็นไปตามที่ระบุไว้โดยยูฟ่า (เวลาท้องถิ่น).
ตัวแทนที่ชนะเลิศจากลีก
ตัวแทนที่ชนะเลิศจากลีกประกอบไปด้วยทีมแชมเปียนส์จากลีกทั้งหมดที่ตกรอบจาก ตัวแทนที่ชนะเลิศจากลีก รอบคัดเลือกของ แชมเปียนส์ลีก และ ตัวแทนที่ชนะเลิศจากลีก รอบคัดเลือกของ ยูโรปาลีก, และถูกแบ่งออกตามแต่ละรอบดังนี้:
ด้านล่างนี้คือทีมที่เข้าร่วมการแข่งขันจากตัวแทนที่ชนะเลิศจากลีก (กับ ค่าสัมประสิทธิ์สโมสรยูฟ่า ในปี 2021, ไม่ถูกนำมาใช้ในฐานะทีมวางสำหรับตัวแทนที่ชนะเลิศจากลีก, อย่างไรก็ตาม), ซึ่งถูกจัดกลุ่มโดยแต่ละรอบที่เริ่มต้นของพวกเขา.
ตัวแทนจากลีก
ตัวแทนจากลีกประกอบไปด้วยทีมที่ไม่ได้มาจากการเป็นแชมป์ลีก, และถูกแบ่งออกในแต่ละรอบดังนี้:
ด้านล่างนี้คือทีมที่เข้าร่วมการแข่งขันจากตัวแทนจากลีก (กับ ค่าสัมประสิทธิ์สโมสรยูฟ่า ในปี 2021 ของพวกเขา), ซึ่งถูกจัดกลุ่มโดยแต่ละรอบที่เริ่มต้นของพวกเขา.
ตารางการแข่งขัน
ตารางการแข่งขันของการแข่งขันเป็นไปตามดังนี้ (การจับสลากทั้งหมดได้จัดขึ้นที่สำนักงานใหญ่ยูฟ่าในเมืองนียง, ประเทศสวิตเซอร์แลนด์).
รอบคัดเลือกรอบแรก
<section begin=Q1 /> การจับสลากสำหรับรอบคัดเลือกรอบแรกได้จัดขึ้นเมื่อวันที่ 15 มิถุนายน พ.ศ. 2564, 13:30 CEST. <section end=Q1 />
การจัดทีมวาง
ทั้งหมด 66 ทีมลงเล่นในรอบคัดเลือกรอบแรก. การจัดทีมวางของแต่ละทีมจะขึ้นอยู่กับพวกเขาในปี ค.ศ. 2021 ค่าสัมประสิทธิ์สโมสรยูฟ่า.
สรุปผลการแข่งขัน
<section begin=Q1 /> เลกแรกจะลงเล่นในวันที่ 6 และ 8 กรกฎาคม, และเลกสองจะลงเล่นในวันที่ 13 และ 15 กรกฎาคม.
ผู้ชนะของแต่ละคู่จะผ่านเข้าสู่ตัวแทนจากลีกรอบคัดเลือกรอบสอง. ผู้แพ้จะต้องตกรอบไป. <section end=Q1 />
รอบคัดเลือกรอบสอง
<section begin=Q2 /> การจับสลากสำหรับรอบคัดเลือกรอบสองได้จัดขึ้นเมื่อวันที่ 16 มิถุนายน พ.ศ. 2564, 13:30 CEST. <section end=Q2 />
สรุปผลการแข่งขัน
<section begin=Q2 /> เลกแรกจะลงเล่นในวันที่ 21 และ 22 กรกฎาคม, และเลกสองจะลงเล่นในวันที่ 29 กรกฎาคม.
ผู้ชนะของแต่ละคู่จะผ่านเข้าสู่รอบคัดเลือกรอบสาม. ผู้แพ้จะต้องตกรอบไป. <section end=Q2 /> <section end=Q2 />
รอบคัดเลือกรอบสาม
<section begin=Q3 /> การจับสลากสำหรับรอบคัดเลือกรอบสามได้จัดขึ้นเมื่อวันที่ 19 กรกฎาคม พ.ศ. 2564, 14:00 CEST. <section end=Q3 />
ทีมวาง
ทั้งหมด 64 ทีมลงเล่นในรอบคัดเลือกรอบสาม. พวกเขาถูกแบ่งออกเป็นสองตัวแทน: ก่อนการจับสลาก, ยูฟ่าได้ก่อตั้งเจ็ดกลุ่มในตัวแทนจากลีก, หกในสี่ทีมที่เป็นทีมวางและสี่ทีมที่ไม่ได้เป็นทีมวาง, และหนึ่งในสามทีมที่เป็นทีมวางและสามทีมที่ไม่ได้เป็นทีมวาง, ตามหลักการที่กำหนดโดยคณะกรรมการการแข่งขันของสโมสร. ในตัวแทนจากลีก, แต่ละหมายเลขจะถูกกำหนดล่วงหน้าสำหรับแต่ละทีมโดยยูฟ่า, โดยการจับสลากจัดขึ้นในสองรอบ หนึ่งสำหรับกลุ่ม 1–6 ที่มีแปดทีม และอีกหนึ่งสำหรับกลุ่ม 7 ที่มีหกทีม. ทีมแรกที่ถูกจับสลากมาในแต่ละรอบจะเป็นเจ้าบ้านของเลกแรก.
สรุปผลการแข่งขัน
<section begin=Q3 /> เลกแรกจะลงเล่นในวันที่ 3 และ 5 สิงหาคม, และเลกที่สองจะลงเล่นในวันที่ 10 และ 12 สิงหาคม ค.ศ. 2021.
<section end=Q3 />
รอบเพลย์ออฟ
<section begin=PO /> การจับสลากสำหรับรอบเพลย์ออฟได้จัดขึ้นเมื่อวันที่ 2 สิงหาคม พ.ศ. 2564, 14:00 CEST. <section end=PO />
การจัดทีมวาง
ทั้งหมด 44 ทีมลงเล่นในรอบเพลย์ออฟ. พวกเขาได้ถูกแบ่งออกเป็นสองเส้นทาง:
สรุปผลการแข่งขัน
<section begin=PO /> เลกแรกจะลงเล่นในวันที่ 19 สิงหาคม, และเลกที่สองจะลงเล่นในวันที่ 26 สิงหาคม ค.ศ. 2021.
ผู้ชนะของแต่ละคู่จะได้ผ่านเข้าสู่ รอบแบ่งกลุ่ม. ผู้แพ้จะตกรอบจากการแข่งขันยุโรปสำหรับฤดูกาลนี้.
<section end=PO />
รายชื่อประเทศที่ปราศจากพรรคการเมือง
ด้านล่างนี้เป็นรายกชื่อประเทศและดินแดนที่ไม่มีพรรคการเมือง
เหลียง เหวินปั๋ว
เหลียง เหวินปั๋ว เกิดเมื่อวันที่ 5 มีนาคม ค.ศ. 1987 เป็นนักสนุกเกอร์อาชีพชาวจีน เขาเป็นผู้เล่นมือซ้ายอันดับ 3 ของจีนตามหลัง ติง จวิ้นฮุย และ เซียว กั๋วตง เหลียงอาศัยอยู่ในโกรฟสนุกเกอร์อะคาเดมี (Grove Snooker Academy) ในเมื่องรอมฟอร์ด สหราชอาณาจักร
อ้างอิง
1987
เซียว กั๋วต้ง
เซียว กั๋วต้ง เกิดเมื่อวันที่ 10 กุมภาพันธ์ ค.ศ. 1989 เป็นนักสนุกเกอร์อาชีพชาวจีน ได้เทิร์นโปรในปี 2007 หลังจากได้แชมป์เอเชียนอายุต่ำกว่า 21 ปี
อ้างอิง
1989
ออตโต วอร์มเบียร์
ออตโต เฟรเดอริก วอร์มเบียร์ (Otto Frederick Warmbier, 12 ธันวาคม 2537 – 19 มิถุนายน 2560) เป็นนักศึกษาระดับอุดมศึกษาชาวอเมริกัน ในปี 2559 เขาถูกคุมขังในประเทศเกาหลีเหนือในข้อหาบ่อนทำลาย ต่อมาในเดือนมิถุนายน พ.ศ. 2560 เขาได้รับการปล่อยตัวจากเกาหลีเหนือในสภาพผักเรื้อรังและเสียชีวิตลงในเวลาไม่นานหลังได้รับการปล่อยตัว
วอร์มเบียร์เข้าประเทศเกาหลีเหนือในวันที่ 29 ธันวาคม พ.ศ. 2558 โดยเป็นส่วนหนึ่งของคณะทัวร์ ต่อมาในวันที่ 2 มกราคม พ.ศ. 2559 เขาถูกจับกุมที่ท่าอากาศยานนานาชาติเปียงยางระหว่างการรอเครื่องบินขากลับประเทศ เขาถูกตัดสินให้มีความผิดฐานพยายามโจรกรรมโปสเตอร์โฆษณาชวนเชื่อจากโรงแรม นำไปสู่การถูกจำคุก 15 ปีประกอบกับให้ใช้แรงงานอย่างหนัก
ต่อมาในเดือนมีนาคม พ.ศ. 2559 ไม่นานหลังถูกพิพากษาให้คุมขัง วอร์มเบียร์ได้รับบาดเจ็บทางประสาทอย่างหนักและเข้าสู่อาการโคม่า เขายังคงอยู่ในภาวะนี้จนกระทั่งเสียชีวิต ทางด้านสาเหตุนั้นยังไม่ได้รับการยืนยัน ส่วนทางการของเกาหลีเหนือก็ไม่ได้ประกาศถึงอาการป่วยของเขา จนเมื่อเดือนมิถุนายน พ.ศ. 2560 ก็ได้มีการประกาศถึงอาการป่วย พร้อมบอกว่าอาการโคม่านั้นมีต้นเหตุจากโรคโบทูลิซึมและการใช้ยานอนหลับ ต่อมาภายในเดือนเดียวกัน เขาก็ถูกปล่อยตัวในภาวะโคม่า หลังจากถูกคุมขังมานานถึง 17 เดือน เขาเดินทางกลับประเทศสหรัฐอเมริกา และถูกส่งตัวไปยังซินซินแนติ รัฐโอไฮโอ ในวันที่ 13 มิถุนายน พ.ศ. 2560 เพื่อเข้ารับการประเมินและการรักษาอย่างเร่งด่วนที่ ศูนย์สุขภาพแห่งมหาวิทยาลัยซินซินแนติ
ตลอดระยะเวลารักษาตัว เขาไม่ได้สติกลับคืนมาและเสียชีวิตลงในวันที่ 19 มิถุนายน พ.ศ. 2560 เพียง 6 วันหลังจากกลับมายังสหรัฐอเมริกา โดยทางครอบครัวเป็นผู้ร้องขอให้ถอดสายให้อาหารออก จากรายงานของเจ้าหน้าที่ชันสูตรพลิกศพ ให้สาเหตุการเสียชีวิตว่า เขาเสียชีวิตจากอาการสมองขาดออกซิเจนเนื่องด้วยการบาดเจ็บอันไม่ทราบสาเหตุ ผลจากการการสแกนภายในแบบไม่รุกล้ำให้ผลว่า ไม่ปรากฏถึงร่องรอยของรอยร้าวบนกะโหลกศีรษะ
ในปี 2561 ศาลรัฐบาลกลางสหรัฐฯ ตัดสินให้รัฐบาลเกาหลีเหนือต้องรับผิดชอบตามกฎหมาย ในข้อหาทรมานและเป็นเหตุให้วอร์มเบียร์เสียชีวิต ตามคำเรียกร้องของผู้ปกครองของวอร์มเบียร์ ประกอบกับการที่เกาหลีเหนือไม่ได้เข้าสู้คดีความ ศาลจึงให้คำพิพากษาโดยขาดนัด (Default judgment) เอื้อประโยชน์แก่ผู้ปกครองของวอร์มเบียร์ ต่อมาในปี 2562 คำพูดของประธานาธิบดีสหรัฐ ดอนัลด์ ทรัมป์ ได้ก่อให้เกิดความขัดแย้ง ที่ว่า เขาเชื่อในคำของผู้นำเกาหลีเหนือ คิม จ็อง-อึน ที่ว่า คิมไม่ได้มีส่วนเกี่ยวข้องกับการเสียชีวิตของวอร์มเบียร์ เพื่อเป็นการตอบโต้ ผู้ปกครองของวอร์มเบียร์ได้วิพากษ์วิจารณ์ทรัมป์ว่า "หาข้อแก้ตัวให้คิมและระบอบการปกครองอันชั่วร้ายของเขา"
ชีวิตในช่วงต้น
ออตโต วอร์มเบียร์ เกิดในเมืองซินซินแนติ รัฐโอไฮโอ เมื่อวันที่ 12 ธันวาคม พ.ศ. 2537 เป็นลูกคนโตในบรรดาลูก ๆ ทั้ง 3 คนของซินเทีย ("Cindy", née Garber) และ เฟร็ด วอร์มเบียร์ ลูก ๆ ของพวกเขาถูกเลี้ยงดูขึ้นมาในเมืองซินซินแนติ รัฐโอไฮโอ ต่อมาเขาเข้าเรียนที่โรงเรียนมัธยมไวโอมิง เขาถูกมองว่าเป็นนักเรียนที่กระตือรือร้นและเป็นที่นิยมในหมู่นักเรียนด้วยกัน เขาสำเร็จการศึกษาในปี 2556 ในฐานะ Salutatorian  หลังจากนั้นได้เข้าศึกษาที่มหาวิทยาลัยเวอร์จิเนียในสองสาขาวิชาเอกคือ วิชาด้านพาณิชยศาสตร์และเศรษฐศาสตร์ เขายังได้เป็นนักเรียนแลกเปลี่ยนที่วิทยาลัยเศรษฐศาสตร์ ลอนดอน อีกด้วย วิชาโทของเขาคือ วิชาด้านความยั่งยืนของโลก วอร์มเบียร์เป็นชาวยิวผ่านทางแม่ของเขาและได้เข้าร่วมองค์กร Hillel ในวิทยาเขตของวิทยาลัยของเขา เขายังเป็นสมาชิกของภราดร Theta Chi และจากการที่เขามีความสนใจในวัฒนธรรมต่าง ๆ เขาได้ไปเยือนอิสราเอล (เดินทางกับองค์กร Birthright Israel), ทวีปยุโรป, คิวบาและเอกวาดอร์
เกาหลีเหนือ
วอร์มเบียร์ได้วางแผนเข้าร่วมโครงการศึกษาต่อในฮ่องกงในปี 2559 รวมถึงตัดสินใจไปเยือนประเทศเกาหลีเหนือในช่วงวันปีใหม่ เขาจองทัวร์เกาหลีเหนือกับบริษัททัวร์ราคาประหยัด Young Pioneer Tours ซึ่งเป็นบริษัทที่มีฐานที่ตั้งในประเทศจีน โดยทางบริษัทมีคำขวัญว่า "จุดหมายปลายทางที่แม่ของคุณคงอยากให้คุณอยู่ห่าง" พ่อของวอร์มเบียร์ได้กล่าวว่า Young Pioneer ได้โฆษณาถึงความปลอยภัยของนักท่องเที่ยวชาวอเมริกัน และทางตัววอร์มเบียร์เองก็ได้แสดงให้เห็นถึง "ความอยากรู้อยากเห็นในวัฒนธรรมของพวกเขา ... เขาต้องการพบปะผู้คนของเกาหลีเหนือ"
ในวันที่ 29 ธันวาคม พ.ศ. 2558 วอร์มเบียร์เดินทางจากปักกิ่งไปยังเกาหลีเหนือผ่านบริษัททัวร์ของเขา รวมถึงประชาชนชาวอเมริกันอีก 10 คน พวกเขามาเที่ยวเนื่องในวันปีใหม่เป็นเวลา 5 วัน กลุ่มของพวกเขาเฉลิมฉลองวันปีใหม่โดยการเดินเล่นในจัตุรัสคิม อิล-ซ็อง ก่อนเดินทางกลับโรงแรมนานาชาติยังกักโด โดยบางส่วนยังคงดื่มแอลกอฮอล์อยู่ อ้างอิงจากการพิจารณาคดีในศาล วอร์มเบียร์ได้พยายามขโมยโปสเตอร์โฆษณาชวนเชื่อจากพื้นที่เฉพาะพนักงานของโรงแรมในช่วงเวลาประมาณตี 2 ของวันปีใหม่
การจับกุม
ในวันที่ 2 มกราคม พ.ศ. 2559 วอร์มเบียร์ถูกจับกุมที่ท่าอากาศยานนานาชาติเปียงยางระหว่างการรอเครื่องบินขาออกจากเกาหลีเหนือ แดเนียล กราตตัน นักท่องเที่ยวชาวบริติชในกลุ่มของวอร์มเบียร์ได้เห็นการจับกุมนั้น เขาพูดว่า
"เขาไม่ได้พูดอะไรออกมาเลย มียาม 2 คนมาแตะไหล่แล้วก็พาเขาไป ผมแค่พูดไปอย่างประหม่าว่า 'เอาล่ะ นี่คงเป็นครั้งสุดท้ายที่พวกเราจะได้เห็นนาย' มันเป็นการพูดประชดที่ใหญ่โตมาก แต่นั่นก็จบแล้วล่ะ นั่นเป็นครั้งสุดท้ายที่ผมได้เจอกับออตโตด้วยตาของผมเอง ทางออตโตไม่ได้ต่อต้านเลย เขาดูไม่กลัวนะ ประมาณว่ายิ้มออกมาหน่อย ๆ ด้วยทำนองนั้น"
เมื่อเครื่องบินใกล้จะออกจากท่าอากาศยาน มีเจ้าหน้าที่ขึ้นมาประกาศบนเครื่องบินว่า "ออตโตมีอาการป่วยอย่างหนักและถูกนำไปโรงพยาบาลแล้ว" สื่อบางสำนักระบุว่าวอร์มเบียร์ได้ติดต่อกับมัคคุเทศก์ของบริษัททัวร์ Young Pioneer ผ่านทางโทรศัพท์หลังถูกจับกุม แต่ก็ถูกปฏิเสธโดยโฆษกของบริษัทผ่านทางบีบีซีว่า "ไม่มีเจ้าหน้าที่คนใดได้รับการติดต่อจากออตโตหลังจากที่เขาถูกพาตัวไป" ทางด้านคนอื่นที่มากับทัวร์ของเขาสามารถออกไปจากประเทศโดยไม่เกิดเหตุการณ์ใด ๆ ขึ้น
ทางสำนักข่าวกลางเกาหลี (Korean Central News Agency; KCNA) ซึ่งเป็นสำนักข่าวที่ดำเนินการโดยรัฐบาลเกาหลีเหนือ ได้ประกาศในขั้นต้นว่า วอร์มเบียร์ถูกคุมตัวเนื่องจากเขาได้ "กระทำการอันเป็นปฏิปักษ์ต่อรัฐ" โดยไม่ระบุรายละเอียดเพิ่มเติม ทางการเกาหลีเหนือปฏิเสธในการเผยถึงความผิดที่แน่นอนของวอร์มเบียร์เป็นเวลานานถึง 6 สัปดาห์ แม้ว่าโฆษกหญิงของ Young Pioneer ได้บอกกับรอยเตอร์แล้วว่า "มีเหตุการณ์" เกิดขึ้นที่โรงแรมยังกักโด ในวันที่ 29 กุมภาพันธ์ พ.ศ. 2559 ในวันงานแถลงข่าว วอร์มเบียร์ได้เข้ามาอ่านคำแถลงที่เตรียมไว้ล่วงหน้า ยอมรับความผิดที่เขาพยายามขโมยโปสเตอร์โฆษณาชวนเชื่อจากพื้นที่เฉพาะพนักงานบนชั้น 2 ของโรงแรมเพื่อจะนำกลับบ้าน บนโปสเตอร์มีข้อความเขียนว่า "จงจับอาวุธให้มั่นพร้อมใจรักชาติของคิม จ็อง-อิล!" (ในภาษาเกาหลี) การทำลายหรือโจรกรรมสิ่งของที่มีชื่อหรือรูปของผู้นำเกาหลีเหนือ ถือเป็นอาชญากรรมร้ายแรงโดยรัฐบาลเกาหลีเหนือ
เนื่องจากวอร์มเบียร์ไม่ได้สติเลยตั้งแต่ที่เขากลับมาสหรัฐอเมริกา จึงไม่อาจทราบได้ว่าเกิดการบังคับให้สารภาพหรือไม่ อย่างไรก็ตาม นักสังเกตการณ์หลายคนได้ให้ความเห็นว่าเขาถูกบังคับอย่างชัดเจน อดีตนักโทษจากเกาหลีเหนือได้เคยกลับคำสารภาพหลังถูกปล่อยตัว โดยบอกว่าพวกเขาบังคับให้รับสารภาพ
มิกกี้ เบิร์กแมน ผู้เจรจาของสหรัฐฯ กล่าวในเวลาต่อมาว่า ครอบครัวของวอร์มเบียร์ได้รับคำแนะนำให้อย่าเผยข้อมูลเกี่ยวกับสายเลือดชาวยิวของเขาขณะที่ถูกจับกุมอยู่ เนื่องจากผู้เจรจาเชื่อว่าการปฏิเสธความเกี่ยวข้องของวอร์มเบียร์กับโบสถ์เม็ทโธดิสท์ต่อสาธารณะ อาจสร้างความเป็นปฏิปักษ์กับระบอบการปกครองของเกาหลีเหนือ
การพิจารณาคดีและการพิพากษาลงโทษ
ในวันที่ 16 มีนาคม พ.ศ. 2559 ไม่กี่ชั่วโมงหลังจากที่ บิลล์ ริชาร์ดสัน ทูตสหรัฐฯ เข้าพบกับนักการทูตเกาหลีเหนือจากสำนักงานสหประชาชาติ 2 คน ที่นครนิวยอร์ก เพื่อกดดันให้ปล่อยตัววอร์มเบียร์ หลังจากที่วอร์มเบียร์ถูกศาลสูงสุดของเกาหลีเหนือพิจารณาคดีและต้องโทษในข้อหาบ่อนทำลาย ตามประมวลกฎหมายอาญาของเกาหลีเหนือ มาตรา 60 ทางศาลยังตัดสินว่า เขาได้กระทำความผิด "ตามนโยบายอันมีเจตนาร้ายของสหรัฐฯ ที่มีต่อ [เกาหลีเหนือ] เพื่อพยายามบั่นทอนความสามัคคีของประชาชน หลังจากเข้ามาในฐานะนักท่องเที่ยว"  ช่วงการพิจารณาพยานหลักฐานในศาลความยาว 1 ชั่วโมง รวมการรับสารภาพ มีหลักฐานเป็น ภาพจากกล้องวงจรปิด, หลักฐานลายนิ้วมือ และคำให้การของพยาน ภาพกล้องวงจรปิดแสดงให้เห็นชายคนหนึ่ง ถูกระบุว่าเป็นวอร์มเบียร์โดยมัคคุเทศก์ชาวเกาหลีเหนือของเขา ได้เข้าไปในพื้นที่เฉพาะพนักงาน ต่อมาในวันที่ 18 มีนาคม KCNA เผยแพร่คลิปวิดีโอสั้น ความละเอียดต่ำ ระบุเวลา 01:57 นาฬิกา แสดงเห็นบุคคลหนึ่งนำโปสเตอร์ออกจากผนังแล้ววางลงบนพื้น
วอร์มเบียร์ได้บอกไว้ในการรับสารภาพของเขาว่า เขาได้ทิ้งโปสเตอร์ไว้หลังพบว่ามันใหญ่เกินกว่าที่จะขนไป พนักงานโรงแรมบอกกับศาลว่า "ตอนที่ฉันออกไปทำงาน มันไม่มีอะไรผิดปกติเลย แต่เมื่อฉันกลับมา ฉันคิดว่ามีบางคนนำสโลแกนลงมาอย่างจงใจ ก็เลยระดมพลเพื่อป้องกันความเสียหายและรายงานต่อเจ้าหน้าที่ในเวลาต่อมา"
วอร์มเบียร์ถูกตัดสินจำคุก 15 ปี โดยให้ใช้แรงงานหนัก ฮิวแมนไรตส์วอตช์เรียกการพิจารณาคดีว่าเป็นศาลเถื่อน รวมถึงอธิบายการตัดสินโทษว่า "อุกอาจและน่าตกใจ" โฆษกกระทรวงการต่างประเทศสหรัฐฯ มาร์ก โทเนอร์ ระบุว่า มันแน่ชัดแล้วว่า ที่เกาหลีเหนือจับกุมพลเมืองสหรัฐเพราะวัตถุประสงค์ทางการเมืองแม้จะอ้างในทางตรงกันข้ามก็ตาม
การปล่อยตัว
เฟร็ดและซินดี้ วอร์มเบียร์ ได้เข้าพบกับเจ้าหน้าที่ฝ่ายบริหารของประธานาธิบดี บารัก โอบามา รวมทั้งรัฐมนตรีว่าการกระทรวงการต่างประเทศสหรัฐ จอห์น เคอร์รี และเอกอัครราชทูตสวีเดน ผู้รับหน้าที่เป็นตัวแทนเจรจาระหว่างสหรัฐอเมริกาและเกาหลีเหนือ ในเดือนพฤษภาคม พ.ศ. 2560 เฟร็ด วอร์มเบียร์กล่าวว่า ทางฝ่ายบริหารของโอบามาได้บอกให้พวกเขาลดบทบาทในเรื่องของลูกชายพวกเขาลง แต่เขาและภรรยาอยากให้เรื่องของลูกชายได้เป็นส่วนหนึ่งของการเจรจาใด ๆ ก็ตามที่ทำระหว่างสหรัฐอเมริกาและเกาหลีเหนือ
วันที่ 13 มิถุนายน 2560 รัฐมนตรีว่าการกระทรวงการต่างประเทศสหรัฐ เร็กซ์ ทิลเลอร์สัน ประกาศถึงการปล่อยตัวของออตโต วอร์มเบียร์ และยังประกาศอีกว่ากระทรวงการต่างประเทศสหรัฐได้ทำการคุ้มครองการปล่อยตัวของออตโตตามแนวทางของประธานาธิบดี โดนัลด์ ทรัมป์ รวมถึงจะทำการเจรจาเพิ่มเติมในการปล่อยตัวชาวอเมริกันอีก 3 คนที่ถูกคุมขังในเกาหลีเหนือ
การรายงานของสื่อในภายหลังได้เผยถึงการประชุมเมื่อ 6 มิถุนายน ที่นครนิวยอร์กว่าเจ้าหน้าที่ของเกาหลีเหนือได้ให้แจ้งแก่ผู้แทนพิเศษกระทรวงการต่างประเทศสหรัฐฯ โจเซฟ ยุน แล้วว่าวอร์มเบียร์มีอาการของโรคอาหารเป็นพิษโบทูลิซึมไม่นานหลังจากถูกกักขัง และเข้าสู่อาการโคม่าหลังจากทานยานอนหลับ คณะผู้แทนนำโดยยุนได้บินไปยังเปียงยางเพื่อดูแลการส่งตัวของวอร์มเบียร์
หลังจากการคุมขังนานถึง 17 เดือน วอร์มเบียร์ที่ยังคงอยู่ในภาวะโคม่า ได้ถูกส่งกลับสายแพทย์จากโรงพยาบาลมิตรภาพเปียงยาง ไปยังซินซินแนติ มาถึงในช่วงพลบค่ำของวันที่ 13 มิถุนายน เขาถูกนำตัวไปยังศูนย์สุขภาพแห่งมหาวิทยาลัยซินซินแนติ ทางแพทย์ได้พยายามหาสาเหตุของอาการโคม่าและหาสัญญาณของการฟื้นตัว
อาการป่วย
แพทย์ผู้ดูแลวอร์มเบียร์จากศูนย์สุขภาพแห่งมหาวิทยาลัยซินซินแนติ ได้ระบุว่า เขาอยู่ใน "ภาวะตื่นแต่ไม่รับรู้" หรือเรียกกันโดยทั่วไปว่า สภาพผักเรื้อรัง เขายังสามารถหายใจและกะพริบตาเองได้ แต่ไม่แสดงอาการของการรับรู้ต่อสภาพแวดล้อม เช่น การเข้าใจภาษา แถมเขาเองก็ไม่ได้เคลื่อนไหวเป็นนัยหรือมีความหมายใด ๆ เลย ไมเคิล ฟลูเอกเกอร์ แพทย์อำนวยการ ผู้ที่เป็นหนึ่งในทีมแพทย์ผู้ที่นำวอร์มเบียร์กลับมายังสหรัฐฯ ได้ระบุว่าวอร์มเบียร์ได้รับการดูแลรักษาอย่างดีที่โรงพยาบาลในเปียงยาง
การเสียชีวิต
หลังที่ทางผู้ปกครองของเขาร้องขอให้ถอดสายให้อาหารออก วอร์มเบียร์ได้เสียชีวิตลงในวันที่ 19 มิถุนายน พ.ศ. 2560 ณ เวลา 14:20 น. เมื่อมีอายุได้ 22 ปี ครอบครัวของเขาได้ออกแถลงการถึงความเสียใจและแสดงความขอบคุณกับพนักงานโรงพยาบาลที่ให้ความช่วยเหลือตลอดมา ทางประธานาธิบดี ทรัมป์ ก็ได้ออกแถลงการในการเสียชีวิตของวอร์มเบียร์ว่า "ไม่มีอะไรจะน่าเศร้าไปกว่าการที่พ่อแม่ต้องเสียลูกในช่วงที่ดีที่สุดของชีวิต ความคิดและคำอธิษฐานของเรานั้นจะสถิตอยู่กับครอบครัว เพื่อนและคนทุกคนที่เป็นที่รักของเขา" และยังบอกอีกว่า "สหรัฐอเมริกาขอประณามความโหดร้ายของระบอบการปกครองของเกาหลีเหนืออีกครั้ง พร้อมกับขอไว้อาลัยแก่ผู้สูญเสียคนล่าสุดด้วย"
เจ้าหน้าที่เกาหลีเหนือกล่าวว่า ประเทศของเขาตกเป็น "เหยื่อรายใหญ่ที่สุด" ในการเสียชีวิตของวอร์มเบียร์ อันเป็นผลมาจาก "การใส่ร้ายป้ายสี" พร้อมกับระบุการรักษาของเขาว่ามี "มนุษยธรรม" โฆษกกล่าวเสริมว่า
"แม้ว่าทางเราไม่มีเหตุผลที่จะต้องแสดงความเมตตาต่ออาชญากร ผู้ที่เป็นปรปักษ์กับรัฐก็ตาม ทางเราก็ยังให้การรักษาและการเลี้ยงดูอย่างมีมนุษยธรรม จนกระทั่งเขาถูกนำตัวไปยังสหรัฐเพราะสุขภาพของเขาที่ทรุดโทรมลง"
ตามคำร้องของครอบครัวของวอร์มเบียร์ จึงไม่ได้มีการชันสูตร มีแค่เพียงการตรวจดูภายนอกภายหลังการเสียชีวิตเท่านั้น แพทย์คาดการณ์สาเหตุการเสียชีวิตอาจเป็นลิ่มเลือด ปอดบวม ภาวะติดเชื้อ หรือไตวาย ส่วนยานอนหลับก็อาจมีส่วนที่ทำให้เขาหยุดหายใจได้ ถ้าหากเขาเป็นโรคโบทูลิซึมแล้วเกิดอาการอัมพาตจากโรคนี้ แพทย์ของมหาวิทยาลัยซินซินนาติไม่พบหลักฐานแสดงโรคโบทูลิซึม แต่นักประสาทวิทยาหลายคนก็ได้มาแย้งว่า ยังไม่สมควรที่จะตัดออกไป โดยชี้ไปยังระยะเวลาก่อนที่วอร์มเบียร์จะเดินทางกลับสหรัฐฯ
งานศพของเขาถูกจัดขึ้นในวันที่ 22 มิถุนายน พ.ศ. 2560 ที่โรงเรียนมัธยมไวโอมิง โดยมีผู้เข้าร่วมกว่า 2,500 คน เขาถูกฝังที่สุสานโอ๊คฮิลล์ เมืองเกล็นเดล รัฐโอไฮโอ มีนักเรียนผูกริบบิ้นไว้ที่เสาและต้นไม้ทุกต้น เป็นระยะทาง 5 กิโลเมตร จากโรงเรียนไปยังสุสาน
ปฏิกิริยาจากสาธารณะชน
ปฏิกิริยาต่อการเสียชีวิตของวอร์มเบียร์นั้นเข้มข้นเป็นอย่างมาก สมาชิกวุฒิสมาชิกสหรัฐ จอห์น แมคเคน และมาร์โก รูบิโอ เรียกสิ่งนี้ว่า "การฆาตกรรม" นิกกี เฮลีย์ เอกอัครราชทูตสหรัฐฯ ประจำองค์การสหประชาชาติ กล่าวว่า "ชายหญิงผู้บริสุทธิ์จำนวนนับไม่ถ้วนได้ตายลงด้วยน้ำมือจากอาชญากรชาวเกาหลีเหนือ แต่มีเพียงกรณีของวอร์มเบียร์เพียงกรณีเดียวที่ไม่เหมือนใคร เป็นกรณีเดียวที่ได้เข้าถึงหัวใจชาวอเมริกัน" ประธานาธิบดีเกาหลีใต้ มุน แจ-อิน ได้แสดงความเสียใจต่อครอบครัวของวอร์มเบียร์และกล่าวว่า "เราไม่อาจทราบได้ว่าเกาหลีเหนือได้ฆ่าคุณวอร์มเบียร์จริงหรือไม่ แต่ผมเชื่อว่ามันชัดเจนอยู่แล้ว พวกเขาต้องแบกรับความรับผิดชอบอันหนักอึ้งในการระทำที่ทำให้คุณวอร์มเบียร์เสียชีวิต"
อันเต้าเฉวียน
อันเต้าเฉวียน (จีนตัวเต็ม : 安道全 / อังกฤษ : An Daoquan) สำเนียงแต้จิ๋วคือ อันเตาฉวน เป็นตัวละครสมมุติจากซ้องกั๋ง มีฉายาว่า หมอเทวดา (จีน : 神醫 / อังกฤษ : Divine Physician) เป็นผู้กล้าอันดับที่ 56 ของเขาเหลียงซาน และเป็นคนที่ 20 ในตำแหน่ง 72 สหายดิน เขาสามารถรักษาอาการเจ็บป่วยได้ทุกชนิดจนชาวบ้านยกย่องเขาเทียบกับหมอฮัวโต๋
ออตโต วอร์มเบียร์
ผลตามหลัง
ในเดือนกรกฎาคม พ.ศ. 2560 รัฐบาลสหรัฐฯ ประกาศว่า ห้ามนักท่องเที่ยวชาวอเมริกันไปเยือนเกาหลีเหนือ จนถึงวันที่ 1 กันยายน พ.ศ. 2560 โดยมีเหตุผลหนึ่งมาจากการคุมขังของวอร์มเบียร์
อันเต้าเฉวียน
ตอนที่ซ่งเจียงโจมตีเมืองต้าหมิงจนเป็นฝีขึ้นที่หลังนั้น จางซุ่นได้ขออาสาไปที่เมืองเจี้ยนคังเพื่อเชิญอันเต้าเฉวียนให้มาร่วมกับเหลียงซาน ทว่าคนรักของเขาชื่อ หลี่เฉียวหนู (李巧奴 ท.ลีคาโหนว) ไม่ยอมให้ไป เมื่อจางซุ่นรู้เข้าจึงทำการลอบฆ่าเธอในคืนนั้น พร้อมกับใช้เลือดเขียนที่กำแพงว่า ผู้ฆ่าคืออันเต้าเฉวียน รุ่งเช้าเมื่ออันเต้าเฉวียนได้พบเข้าก็ตกใจมาก จึงตัดสินใจไปกับจางซุ่นและทำการรักษาซ่งเจียงได้อย่างหายขาดภายใน 10 วัน
หลังการประชุมใหญ่ของผู้กล้า 108 ดาวแห่งโชคชะตา เขาได้ตำแหน่งเป็นหัวหน้าแพทย์ และหลังจากการรบกับฟางล่า ก็ได้เป็นหมอหลวงประจำราชสำนัก
ออตโต วอร์มเบียร์
ผลตามหลัง
ในเดือนเมษายน พ.ศ. 2562 เดอะวอชิงตันโพสต์รายงานข่าวที่ไม่ได้เปิดเผยก่อนหน้านี้ว่า ว่าในช่วงของการอพยพทางการแพทย์ของวอร์มเบียร์ เจ้าหน้าที่เกาหลีเหนือได้นำใบเรียกเก็บเงินจำนวน 2 ล้านเหรียญสหรัฐสำหรับค่ารักษาพยาบาลในกรุงเปียงยางแก่คณะผู้แทนสหรัฐฯ ประธานาธิบดี ทรัมป์ ให้การปฏิเสธว่ารัฐบาลสหรัฐฯ ได้จ่ายบิลไปแล้ว
คดี
ในเดือน เมษายน 2561 ผู้ปกครองของวอร์มเบียร์ได้ฟ้องร้องแก่เกาหลีเหนือกับศาลแขวงสหรัฐประจำเขตโคลัมเบีย กล่าวหาเกาหลีเหนือในข้อหาทรมานและฆาตกรรม แม้ว่ายามปกติแล้วพลเมืองจะไม่สามารถฟ้องรัฐต่างชาติและรัฐบาลได้ ความเสียหายที่เกิดขึ้นอาจถูกจ่ายให้กับเหยื่อของประเทศที่นับว่าเป็นหนึ่งในรัฐที่สนับสนุนการก่อการร้าย หนึ่งในนั้นคือ เกาหลีเหนือ จ่ายให้ผ่านกองทุนพิเศษ ซึ่งก่อตั้งโดยรัฐสภาสหรัฐ
รูปห้าเหลี่ยม
รูปห้าเหลี่ยม (pentagon) คือ รูปหลายเหลี่ยมที่มีด้าน 5 ด้าน รูปห้าเหลี่ยมปกติ (regular pentagon) คือ รูปห้าเหลี่ยมที่ด้านทุกด้านยาวเท่ากัน และมุมทุกมุมมีขนาดเท่ากัน (540° คือมุมภายในของรูป)
รูปห้าเหลี่ยมปกติที่ด้านแต่ละด้านยาว a จะมีพื้นที่เท่ากับ
รูปดาวห้าแฉก (pentagram) สามารถสร้างจากรูปห้าเหลี่ยมปกติได้ โดยการลากเส้นตามเส้นทแยงมุม และรูปนี้จะมีความยาวที่เกี่ยวข้องกับอัตราส่วนทอง, φ = (1+√5)/2
การสร้างรูปห้าเหลี่ยม
ยุคลิดได้อธิบายการสร้างรูปห้าเหลี่ยมปกติ โดยใช้ไม้บรรทัดและวงเวียน ไว้ในหนังสือ Elements ตั้งแต่ 300 ปีก่อนคริสต์ศักราช คาร์ล ฟรีดริช เกาส์ได้สร้างทฤษฎีเพื่อพิสูจน์เกี่ยวกับรูปหลายเหลี่ยม
จังหวัดโฆรอซอนเหนือ
จังหวัดโฆรอซอนเหนือ เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน บอจนอร์ดเป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5
โฆรอซอนเหนือ เป็นหนึ่งในสามจังหวัดที่ถูกสร้างแบ่งออกจาก โฆรอซอน ในปี 2004
อูริอ็อล ฌุงเกรัส
อูริอ็อล ฌุงเกรัส อี บิอัส (Oriol Junqueras i Vies; เกิดวันที่ 11 เมษายน พ.ศ. 2512) เป็นอดีตนักการเมือง นักประวัติศาสตร์ และนักวิชาการจากแคว้นกาตาลุญญา ประเทศสเปน เขาดำรงตำแหน่งรองประธานฌานาราลิตัตดากาตาลุญญา (ทบวงการปกครองของแคว้น) ตั้งแต่เดือนมกราคม พ.ศ. 2559 จนกระทั่งถูกรัฐบาลสเปนปลดออกจากตำแหน่งในเดือนตุลาคม พ.ศ. 2560 เนื่องจากเหตุการณ์ที่เกี่ยวข้องกับการลงประชามติและการประกาศเอกราชกาตาลุญญา
ฌุงเกรัสเกิดใน ค.ศ. 1969 ในบาร์เซโลนา และเติบโตขึ้นมาในเขตเทศบาลซัมบิแซ็นซ์ดัลซอร์ส หลังสำเร็จการศึกษาจากมหาวิทยาลัยอิสระแห่งบาร์เซโลนา เขาได้สอนวิชาประวัติศาสตร์ที่มหาวิทยาลัยแห่งนั้น ในฐานะผู้สนับสนุนเอกราชกาตาลุญญา ฌุงเกรัสเข้าร่วมพรรคฝ่ายซ้ายสาธารณรัฐนิยมแห่งกาตาลุญญาใน พ.ศ. 2553 (สามปีก่อนหน้านี้เขาได้รับเลือกตั้งเป็นสมาชิกสภาเทศบาลซัมบิแซ็นซ์ดัลซอร์สอยู่ก่อนแล้ว) และได้ขึ้นดำรงตำแหน่งนายกเทศมนตรีใน พ.ศ. 2554 ในช่วงเวลาเดียวกัน เขาได้รับเลือกตั้งเข้าสู่รัฐสภายุโรปใน พ.ศ. 2552 และดำรงตำแหน่งนี้จนถึงเดือนมกราคม พ.ศ. 2555 ต่อมาในปลายปีเดียวกัน เขาได้รับเลือกตั้งเป็นสมาชิกสภานิติบัญญัติกาตาลุญญาจากจังหวัดบาร์เซโลนา และในเดือนมกราคม พ.ศ. 2559 หลังการบรรลุข้อตกลงระหว่างพันธมิตรเพื่อการเลือกตั้งฌุนส์ปัลซี (ซึ่งพรรคของเขาเข้าร่วมด้วย) กับพรรคเอกภาพประชาชน ฌุงเกรัสก็ได้รับการแต่งตั้งเป็นรองประธานฌานาราลิตัตดากาตาลุญญา
เมื่อวันที่ 1 ตุลาคม พ.ศ. 2560 มีการลงประชามติว่าด้วยเอกราชในกาตาลุญญาแม้ศาลรัฐธรรมนูญจะวินิจฉัยว่าเป็นการละเมิดรัฐธรรมนูญสเปน ปรากฏว่าผู้ออกเสียงร้อยละ 92 เห็นชอบให้กาตาลุญญาเป็นรัฐเอกราช แต่มีผู้ไปใช้สิทธิ์ออกเสียงเพียงร้อยละ 43 เจ้าหน้าที่ฝ่ายบริหารแคว้นกาตาลุญญาแย้งว่าจำนวนผู้ใช้สิทธิ์จะสูงกว่านี้หากตำรวจสเปนและกาตาลุญญาไม่เข้าไปขัดขวางการลงประชามติ ในอีกด้านหนึ่ง ผู้มีสิทธิ์ออกเสียงหลายคนที่ไม่สนับสนุนเอกราชกาตาลุญญาก็ไม่ได้ไปใช้สิทธิ์ เนื่องจากบรรดาพรรคการเมืองตามรัฐธรรมนูญได้ขอให้ประชาชนไม่เข้าร่วมในสิ่งที่พวกเขาเห็นว่าเป็นการลงประชามติที่ผิดกฎหมาย
สมาชิกสภานิติบัญญัติกาตาลุญญาประกาศเอกราชเมื่อวันที่ 27 ตุลาคม พ.ศ. 2560 ส่งผลให้รัฐบาลสเปนใช้มาตรการเข้าปกครองแคว้นกาตาลุญญาโดยตรง โดยปลดฝ่ายบริหารแคว้นออกจากตำแหน่ง ยุบสภานิติบัญญัติแคว้น และกำหนดจัดการเลือกตั้งครั้งใหม่ ต่อมาในที่ 30 ตุลาคม ฌุงเกรัสและสมาชิกคนอื่น ๆ ของสภานิติบัญญัติแคว้นถูกควบคุมตัวในข้อหากบฏ ปลุกปั่นให้ขัดขืนอำนาจปกครอง และใช้งบประมาณรัฐในทางมิชอบ ในวันที่ 2 พฤศจิกายน ฌุงเกรัสและอดีตผู้บริหารแคว้นอีกเจ็ดคนถูกศาลสั่งขังระหว่างพิจารณาคดี อดีตผู้บริหารแคว้นหกคนได้รับการประกันตัวในวันที่ 4 ธันวาคม แต่ฌุงเกรัสและฌูอากิม โฟร์น อดีตมนตรีมหาดไทย ยังคงถูกขังต่อไป ในการเลือกตั้งระดับแคว้นที่จัดขึ้นเมื่อวันที่ 21 ธันวาคม ฌุงเกรัสได้รับเลือกตั้งเข้าสู่สภานิติบัญญัติแคว้นอีกครั้ง และบรรดาพรรคที่สนับสนุนเอกราชก็ยังครองเสียงข้างมากเด็ดขาดในสภา แต่ฌุงเกรัสก็ถูกผู้พิพากษาศาลสูงสุดสั่งระงับสถานะสมาชิกสภานิติบัญญัติเมื่อวันที่ 10 กรกฎาคม พ.ศ. 2561 และยังคงอยู่ในเรือนจำต่อไป ในวันที่ 14 ตุลาคม พ.ศ. 2562 ปรากฏว่าเขาถูกพิพากษาว่ามีความผิดฐานปลุกปั่นให้ขัดขืนอำนาจปกครองและใช้งบประมาณรัฐในทางมิชอบ ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 13 ปี
โรบิน เมดฟอร์ธ-มิลส์
โรบิน เมดฟอร์ธ-มิลส์ (Robin Medforth-Mills) เกิดเมื่อวันที่ 8 ธันวาคม พ.ศ. 2485 ณ ยอร์กเชอร์ ประเทศอังกฤษ สหราชอาณาจักร เป็นบุตรชายของ ไครี มิลส์ และ นอรา เมดฟอร์ธ บิดาชองเชาเป็นเจ้าของฟาร์มโคนม
ด้านการศึกษา เขาได้รับการศึกษาในโรงเรียนมัธยมเซาท์โฮเดนเคาน์ตี ใกล้เพอสันในอีสต์ไรดิงแห่งยอร์กเชอร์ ซึ่งใน พ.ศ. 2510 เขาเป็นประธานสมาคมฟุตบอล เขาจบการศึกษาจากมหาวิทยาลัยเดอรัม ปริญญาตรีด้านภูมิศาสตร์ ต่อมาเขาได้รับปริญญาเอก
ต่อมาเป็นอาจารย์ภูมิศาสตร์มหาวิทยาลัยเดอรัม เมื่อจบออกมาแล้ว เขาเป็นวิทยากรในด้านภูมิศาสตร์ที่เมืองเดอรัมตั้งแต่ พ.ศ. 2517–2526 และต่อมาได้เป็นหุ้นส่วนร่วมงานวิจัยในสาขาวิจัยเกี่ยวกับสิ่งแวดล้อมตั้งแต่ พ.ศ. 2526–2533 นอกเหนือจากการทำงานภูมิศาสตร์ของเขาในเดอรัม เขายังทำงานให้กับยูเอ็นระบบ โดยทำหน้าที่เป็นผู้เชี่ยวชาญของสหประชาชาติในโครงการเกี่ยวกับองค์การแรงงานระหว่างประเทศในประเทศซูดาน ในช่วงกลาง พ.ศ. 2513 ในองค์การยูนิเซฟใน ของการระดมทุนสำนักงานในนครเจนีวา ใน พ.ศ. 2533 และต่อมาในการดำเนินงานด้านมนุษยธรรมในภาคเหนือของ อิรัก ในช่วงกลาง พ.ศ. 2513 หลังจากที่สงครามอ่าวเปอร์เซีย สงบลง หลังจากนั้นเขาได้โพสต์ข้อความไปยังยูนิเซฟอีกครั้งในเจนีวา และยังเป็นช่วงสั้นๆ ในนิวยอร์ก ในช่วงปลาย พ.ศ. 2533 เป็นเวลาหลายปีหลังจากการล่มสลายของระบอบการปกครองของนิโคไล เชาเชสกู เขามีส่วนเกี่ยวข้องในความพยายามที่จะนำความช่วยเหลือด้านมนุษยธรรมให้กับเด็กกำพร้าสถาบันและคนยากจนอื่นๆในโรมาเนีย และเป็นผู้ก่อตั้งสมาชิกของกองทุนสงเคราะห์ภาคตะวันออกเฉียงเหนือโรมาเนีย ซึ่งได้รับความช่วยเหลือจากเจ้าหญิงเอเลนาแห่งโรมาเนีย
แต่งงาน
ด้วยความที่เขาทำงานหลักในโรมาเนีย และองค์กรส่วนมากของเขาได้รับความอุปถัมภ์ของเจ้าหญิงเอเลนาแห่งโรมาเนีย ทำให้เขาและพระองค์เกิดความรักขึ้น และเขาได้ขอพระราชทานพระบรมราชานุญาตจาก สมเด็จพระราชาธิบดีมีไฮที่ 1 แห่งโรมาเนีย กับ สมเด็จพระราชินีอานาแห่งโรมาเนีย เพื่อเสกสมรสกับเจ้าหญิงเอเลนา ซึ่งทั้ง 2 พระองค์มิได้ขัดข้อง และทรงมีพระบรมราชานุญาตให้งานเสกสมรสจัดขึ้นเมื่อวันที่ 20 กรกฎาคม พ.ศ. 2526 ณ เดอรัม โดยทั้งคู่มีโอรส-ธิดา คือ
ทั้งคู่ทรงหย่ากันในวันที่ 28 พฤศจิกายน พ.ศ. 2534 เจ้าหญิงเอเลนาแห่งโรมาเนีย ทรงเสกสมรสใหม่กับ อเล็กซานเดอร์ ฟิลิป นิกสัน แม็คอาเธอร์ ใน พ.ศ. 2541
โรบิน เมดฟอร์ธ-มิลส์ ถึงแก่กรรมลงเมื่อวันที่ 2 กุมภาพันธ์ พ.ศ. 2545 สิริอายุรวม 59 ปี
เรือนจำจี๊ฮหว่า
เรือนจำจี๊ฮหว่า (Khám Chí Hòa หรือ Nhà Tù Chí Hòa) เป็นเรือนจำที่ตั้งอยู่ในนครโฮจิมินห์ ประเทศเวียดนาม เป็นเรือนจำหนึ่งในสิบสองแห่งของประเทศ ตัวเรือนจำเป็นอาคารทรงแปดเหลี่ยมซึ่งสร้างอยู่บนสถานที่ตั้งขนาด 7 เฮกตาร์ ซึ่งประกอบด้วยห้องกักกัน ห้องคุมขังนักโทษ กำแพงเรือนจำ หอคอย สิ่งอำนวยความสะดวกและที่ดินเพาะปลูกของนักโทษ ตัวเรือนจำสร้างขึ้นโดยรัฐบาลอาณานิคมอินโดจีนฝรั่งเศส ใน ค.ศ. 1943 (หรือ ค.ศ. 1939) เพื่อใช้แทนที่เรือนจำกลางไซ่ง่อน เป็นเรือนจำที่รัฐบาลเวียดนามทุกยุคทุกสมัยใช้กันอย่างกว้างขวาง เนื่องจากความซับซ้อนและสถาปัตยกรรมอันมีประสิทธิภาพ เรือนจำดังกล่าวจึงได้รับการพิจารณาว่าเป็นเรือนจำที่มีความปลอดภัยสูงที่สุดในเวียดนาม โดยในประวัติศาสตร์ของเรือนจำ พบว่ามีการแหกคุกได้สำเร็จเพียงสองครั้งเท่านั้น
ประวัติศาสตร์
ในช่วงคริสต์ทศวรรษ 1930 เรือนจำกลางไซ่ง่อนซึ่งฝรั่งเศสสร้างขึ้นใน ค.ศ. 1890 เกิดการแออัดเนื่องจากอัตราการเพิ่มจำนวนนักโทษอย่างไม่หยุดในเวลานั้น สถานการณ์ดังกล่าวเป็นสาเหตุให้รัฐบาลอินโดจีนฝรั่งเศสตัดสินใจจะสร้างเรือนจำใหม่และมีขนาดใหญ่กว่าเดิมเพื่อใช้แทนเรือนจำกลางไซ่ง่อน ใน ค.ศ. 1939 (หรือ ค.ศ. 1943 ในแหล่งข้อมูลระบุไม่ตรงกัน) รัฐบาลเริ่มก่อสร้างเรือนจำจี๊ฮหว่าโดยว่าจ้างผู้รับเหมาชาวฝรั่งเศสและใช้รูปแบบสถาปัตยกรรมเวียดนามท้องถิ่น ในปี ค.ศ. 1945 การก่อสร้างหยุดชะงักไปเนื่องจากจักรวรรดิญี่ปุ่นโค่นล้มรัฐบาลฝรั่งเศสลง หลังจากฝรั่งเศสกลับมามีอำนาจอีกครั้ง ในปี ค.ศ. 1950 การก่อสร้างได้ดำเนินต่อไปและกระบวนการก่อสร้างได้เสร็จสิ้นทั้งหมดในปี ค.ศ. 1953
หลังเรือนจำจี๊ฮหว่าก่อสร้างเสร็จ สมเด็จพระจักรพรรดิบ๋าว ดั่ย แห่งเวียดนาม ทรงตัดสินพระทัยปิดเรือนจำกลางไซ่ง่อนลงอย่างถาวรและเคลื่อนย้ายนักโทษไปยังเรือนจำใหม่ นับตั้งแต่นี้เป็นต้นไป รัฐบาลของรัฐเวียดนาม (ในภายหลังคือ สาธารณรัฐเวียดนาม) ได้ใช้เรือนจำดังกล่าวอย่างกว้างขวาง
หลังจากเวียดนามเหนือรวมกับเวียดนามใต้ใน ค.ศ. 1975 รัฐบาลใหม่ของสาธารณรัฐสังคมนิยมเวียดนามได้ใช้เรือนจำดังกล่าวต่อมาจนถึงปัจจุบัน ใน ค.ศ. 2010 ฝ่ายบริหารของนครโฮจิมินห์ได้ประกาศแผนการทำลายเรือนจำและสร้างบ้านจัดสรรบรรษัทเหนือพื้นที่เรือนจำเดิม
สถาปัตยกรรม
ตัวเรือนจำมีอาคารหลักซึ่งเป็นอาคารทรงแปดเหลี่ยมสามชั้นสร้างขึ้นโดยได้รับอิทธิพลอย่างมากจากทฤษฎีแปดไทรแกรมของอี้จิง ตัวอาคารทั้งหลังประกอบขึ้นจากแนวอาคารหลังคากระเบื้อง 7 แนวและแนวอาคารหลังคาราบหันหน้าไปทางทิศเหนืออีก 1 แนว ซึ่งได้รับการตั้งชื่อตามชื่อของไทรแกรมทั้งแปดขิงอี้จิง ผนังด้านนอกและด้านในสร้างขึ้นแตกต่างกัน ผนังด้านนอกปิดด้วยกำแพงอิฐมีช่องอากาศ ส่วนด้านในเปิดด้วยที่ว่างสีเขียวไม่มุงหลังคาซึ่งนักโทษจะถูกแยกออกจากกันด้วยรั้วเหล็ก ในภายหลัง แนวอาคารทั้งแปดถูกแบ่งออกเป็นพื้นที่ซึ่งตั้งชื่อเรียงตามอักษร ได้แก่ พื้นที่เอ พื้นที่บี พื้นที่ซี พื้นที่ดี พื้นที่อี พื้นที่เอฟ พื้นที่จี และพื้นที่เอช พื้นที่ดังกล่าวประกอบกันขึ้นเป็นหกเขต ซึ่งได้รับการตั้งชื่ว่า เขตเอบี เขตบีซี เขตอีดี เขตเอฟจี เขตเอเอช และเขตไอดี ซึ่งทั้งหมดมีห้องคุมขังนักโทษทั้งสิ้น 238 ห้อง จำแนกตามเขตได้ดังนี้ :
ใจกลางเรือนจำเป็นอ่างเก็บน้ำสูงและใหญ่ซึ่งยังใช้เป็นหอคอยหลักซึ่งให้เจ้าหน้าที่เรือนจำสามารถมองเห็นภาพโดยรวมของห้องคุมขังนักโทษทั้งหมดในเรือนจำได้ นอกเหนือจากจะมีห้องคุมขังนักโทษแล้ว อาคารหลักยังมีสิ่งอำนวยความสะดวกสำหรับผู้ต้องขัง ตลอดจนผู้บริหารเรือนจำและเจ้าหน้าที่
ในภายหลังได้มีการก่อสร้างโบสถ์คริสต์และวัดพุทธในพื้นที่โดยรอบอาคารหลัก แต่ปัจจุบันได้ถูกทำลายลงไปแล้ว นอกจากนี้ยังมีผืนที่ดินเพาะปลูกขนาดเล็กและสิ่งอำนวยความสะดวก อย่างเช่น ร้านอาหารและห้องน้ำ สำหรับนักโทษในที่ดินนี้ ส่วนที่อยู่ด้านนอกสุดของเรือนจำถูกแยกออกจากพ้นที่คุมขังนักโทษหลักโดยกำแพงอิฐทรงสี่เหลี่ยมและรั้วลวดหนาม มีหอคอยสี่แห่งตั้งอยู่ทั้งสี่มุมของกำแพง
ปฏิบัติการเรือนจำ
เรือนจำนี้มีชื่อเสียงที่ไม่ดีด้านสภาพที่ความโหดร้ายและสกปรกมาเป็นระยะเวลานานไม่ว่าผู้ดำเนินการจะผ่านไปกี่ชุดก็ตาม ในสมัยรัฐบาลอาณานิคมฝรั่งเศส นักโทษจะถูกคุมขังในห้องขังที่ไม่มีแสงและมักจะถูกล่ามโซ่
ในสมัยเวียดนามใต้ โดยปกติเรือนจำจะมีนักโทษอยู่ถึง 6,000-8,000 คน หรือบางครั้งอาจมีนักโทษเพิ่มขึ้นถึง 10,000 คน นักโทษเหล่านี้จะถูกแบ่งออกเป็นสองกลุ่มตามประเภทของอาชญากรรมที่พวกเขาก่อ: กลุ่มแรก คือ ผู้ที่กระทำอาชญากรรมที่เกี่ยวข้องกับการเมือง และกลุ่มที่สอง คือ นักโทษที่ก่ออาชญากรรมประเภทอื่น นักโทษชายและหญิงจะถูกคุมขังไว้ในห้องขังคนละห้องกันและนักโทษสามารถออกจากห้องขังได้เฉพาะเพื่อรับประทานอาหารหรือไปขับถ่ายเท่านั้น มักจะมีกองพันตำรวจหนึ่งกองพันคอยอารักขาเรือนจำอยู่เสมอ แม้ว่าจะเป็นเพียงเรือนจำ แต่ก็มีการประหารชีวิตสองครั้ง ณ เรือนจำจี๊ฮหว่า ได้แก่ การประหารชีวิตโง ดิ่ญ เกิ๋น และเหงียน วัน โจ๋ย
หลังจากไซ่ง่อนล่มสลาย เรือนจำยังคงเปิดต่อไปและอยู่ภายใต้การจัดการของรัฐบาลสาธารณรัฐสังคมนิยมเวียดนาม แต่กลับพบว่ามีข้อมูลน้อยมากเกี่ยวกับปฏิบัติการของเรือนจำ มีข้อมูลคร่าว ๆ ในหนังสือเดอะแบล็กบุ๊กออฟคอมมิวนิสม์ ซึ่งอธิบายถึงสภาพของเรือนจำว่าเลวร้ายมาก
เรือนจำยังมีชื่อเสียงในด้านการรักษาความปลอดภัยที่สูง และเคยได้รับการพิจารณาว่าเป็นเรือนจำที่นักโทษไม่สามารถแหกคุกหนีออกมาได้ อย่างไรก็ตาม ได้มีการแหกคุกที่ประสบความสำเร็จสองครั้งในอดีต: ครั้งแรกเกิดขึ้นใน ค.ศ. 1945 เมื่อเหวียตมิญอาศัยความได้เปรียบจากความพ่ายแพ้ของญี่ปุ่นในสงครามโลกครั้งที่สองเพื่อโจมตีและปลดปล่อยสมาชิกของตนซึ่งถูกคุมขังไว้ในเรือนจำ โดยที่เรือนจำยังสร้างไม่เสร็จและได้รับการป้องกันอย่างเลว และการแหกคุกครั้งที่สองเป็นการแหกคุกของเฟื้อกต๊ามง้อน (เฟื้อกแปดนิ้ว) ขโมยชาวเวียดนามที่มีชื่อเสียงใน ค.ศ. 1995 เมื่อเขาสามารถปลดโซ่ตรวนของตนเองได้และหลีกเลี่ยงเจ้าหน้าที่รักษาความปลอดภัยในการแหกคุกซึ่งตำรวจเวียดนามอธิบายว่าเป็น "การแหกคุกอย่างไม่น่าเชื่อ"
ธิดา ถาวรเศรษฐ
ผู้ช่วยศาสตราจารย์ เภสัชกรหญิง ธิดา ถาวรเศรษฐ หรือ  ธิดา โตจิราการ เป็นนักวิชาการชาวไทย มีชื่อเสียงจากบทบาทรักษาการประธานแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน (นปช.) สืบจากวีระ มุสิกพงศ์ ในช่วงปลายปี พ.ศ. 2553
ประวัติ
ธิดา ถาวรเศรษฐ เกิดเมื่อวันที่ 25 มกราคม พ.ศ. 2487 ที่อำเภอเมือง จังหวัดสุราษฎร์ธานี เป็นลูกสาวคนโตของนายบัญชา (เฮ้ง) ถาวรเศรษฐ กับนางยิหวา สุทธิสุวรรณ ซึ่งเป็นชาวไทยเชื้อสายจีน โดยมีภูมิลำเนาอยู่ที่อำเภอเมือง จังหวัดสุราษฎร์ธานี
นาง ธิดา ถาวรเศรษฐได้ศึกษาในระดับมัธยมศึกษาตอนปลายที่ โรงเรียนสาธิตมหาวิทยาลัยศรีนครินทรวิโรฒ ประสานมิตร จบปริญญาเภสัชศาสตร์บัณฑิต มหาวิทยาลัยมหิดล และปริญญาโทด้านจุลชีววิทยา มหาวิทยาลัยมหิดล เริ่มรับราชการเป็นอาจารย์ที่มหาวิทยาลัยเชียงใหม่ ต่อมาจึงได้ย้ายมาสอนที่ภาควิชาจุลชีววิทยา คณะเภสัชศาสตร์ มหาวิทยาลัยมหิดล จนได้รับตำแหน่งผู้ช่วยศาสตราจารย์
เคยเป็นหนึ่งในแนวร่วมในเหตุการณ์ 14 ตุลา และเหตุการณ์ 6 ตุลา และภายหลังเหตุการณ์ 6 ตุลาคม พ.ศ.​ 2519 เคยเข้าร่วมกับ พรรคคอมมิวนิสต์แห่งประเทศไทย โดยใช้นามว่า "สหายปูน" และเป็นอดีตกรรมการกลางสำรองและอดีตกรรมการกลางของพรรคคอมมิวนิสต์แห่งประเทศไทยในช่วงสมัชชาที่ 4
ต่อมา หลังจากออกจากพรรคคอมมิวนิสต์แห่งประเทศไทยได้กลับมารับราชการที่คณะเภสัชศาสตร์ มหาวิทยาลัยมหิดล ต่อมาสมรสกับนายแพทย์ เหวง โตจิราการ สมาชิกสภาผู้แทนราษฎร แบบบัญชีรายชื่อ พรรคเพื่อไทย มีบุตร 2 คน คือ นางสาวมัชฌิมา โตจิราการ และนายแพทย์สลักธรรม โตจิราการ
บทบาทการเมือง
ในช่วงปลายปี พ.ศ. 2553 ขณะที่แกนนำ นปช. ถูกจับกุมตัวและถูกคุมขังอยู่ในเรือนจำ ทำให้ ธิดา ถาวรเศรษฐ จึงได้รับการคัดเลือกให้เข้ามาทำหน้าที่รักษาการประธาน นปช. เพื่อทำหน้าที่ประสานงานในช่วงดังกล่าว
ธิดา ถาวรเศรษฐ ให้สัมภาษณ์กับหนังสือพิมพ์ประชาชาติธุรกิจ ว่าเป้าหมายและเจตนารมณ์ ในการเคลื่อนไหวของคนเสื้อแดงในขณะนี้ ยังอยู่ใน 3 รูปแบบ คือ ต่อต้านรัฐประหาร คัดค้านสงคราม ทวงความยุติธรรม ฉะนั้น ด้านหลักของการเคลื่อนไหว จึงเน้นปัญหาความยุติธรรม เพราะสถานการณ์รัฐประหารก็ยังดำรงอยู่ และพวกจารีตนิยมก็ยังอยากได้สงคราม เราจึงคัดค้าน
ส่วน พ.ต.ท. ทักษิณ ชินวัตร เขาเป็นแนวร่วมคนหนึ่ง อย่าลืมว่าเราเป็นองค์กรแนวร่วม ชื่อเต็ม แนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน ในนี้มีองค์ประกอบ 60-70% ที่รักคุณทักษิณมาก ส่วนที่เหลือคือเฉย ๆ แต่ไม่ถึงกับเกลียด และอาจจะมีคนที่อยากอยู่ห่าง ๆ อีกจำนวนหนึ่ง แต่เราเป็นองค์กรแนวร่วม เราต้องยอมรับความเป็นจริงว่า ความรักคุณทักษิณมันมีเหตุผลของมัน เพราะเขารักตัวเขา รักผลประโยชน์ของเขา เขาหวังว่าคุณทักษิณจะเป็นนายกฯ ที่ตอบสนองผลประโยชน์ของเขา ฉะนั้น คนเหล่านี้มี loyalty มีความจงรักภักดี แม้ผ่านไปหลายปีแต่เขายังรู้สึกได้ดี เพราะคนไทยเป็นคนซื่อตรง คนเหล่านี้ยังมีความรักคุณทักษิณ แม้เขารู้ว่าความหวังที่คุณทักษิณจะกลับมามันรางเลือน แต่นี่เป็นนิสัยที่ไม่หักหลังคน ฉะนั้น เมื่อเรามองอย่างนี้ในแนวร่วม เราจึงจำเป็นให้คุณทักษิณอยู่ในฐานะที่มีบทบาทพอสมควร พูดง่ายๆ คือเป็นผู้ถือหุ้นใหญ่คนหนึ่งในแนวร่วมนี้
ด้านการต่อต้านรัฐประหาร อันนี้ก็ชัดเจน ตามหลักสากลในประเทศประชาธิปไตยทั่วโลก ต้องเริ่มจากการยอมรับและเคารพในสิทธิ ของบุคคล "หนึ่งคน หนึ่งสิทธิ" ทุกคนมีสิทธิในการเลือกบุคคลที่เขาชอบ เข้ามาเป็นตัวแทนของเขาเท่าๆ กัน ไม่มีใครเป็นอภิสิทธิชน และหากนั่นเป็นเสียงส่วนใหญ่ ทุกคนต้องเคารพ และขอยืนยันว่าการนำกำลังทหาร รถถัง และอาวุธสงครามออกมาทำรัฐประหาร โดยข้ออ้างต่างๆ นานา ไม่ได้ทำให้ชาติบ้านเมืองเดินต่อไปข้างหน้าได้ มีแต่ฉุดรั้งให้ตกต่ำลง รัฐประหาร ปี 2549 มีเหตุผลที่อ้างมา 4 ข้อ ถามว่าวันนี้ ข้ออ้างดังกล่าวได้รับการแก้ไข การแตกแยกในสังคม ทุจริต-คอรับชั่น แทรกแซงอำนาจองค์กรอิสระ และหมิ่นเหม่ต่อการหมิ่นสถาบัน มีข้อใหนดีขึ้นหรือไม่ ไม่เลย มีแต่แย่ลง ตกต่ำลง
พรรคท้องถิ่นก้าวหน้า
พรรคท้องถิ่นก้าวหน้า อาจหมายถึง
การแบ่งเขตภูมิอากาศแบบเคิพเพิน
การแบ่งเขตภูมิอากาศแบบเคิพเพิน (Köppen climate classification) เป็นหนึ่งในระบบการแบ่งเขตภูมิอากาศที่ใช้กันกว้างขวางที่สุด วลาดีเมียร์ เคิพเพิน เป็นผู้เผยแพร่ระบบการแบ่งเขตภูมิอากาศนี้เป็นคนแรกใน พ.ศ. 2427 และการแก้ไขเล็กน้อยโดยเคิพเพินเองตามมาใน พ.ศ. 2461 และ พ.ศ. 2479 ภายหลังนักกาลวิทยาชาวเยอรมันนามว่า รูด็อล์ฟ ไกเกอร์ ร่วมมือกับเคิพเพินเปลี่ยนแปลงระบบการแบ่งเขตภูมิอากาศนี้ บางครั้งจึงอาจเรียกระบบนี้ว่า การแบ่งเขตภูมิอากาศแบบเคิพเพินและไกเกอร์ (Köppen–Geiger climate classification system)
การแบ่งเขตภูมิอากาศ
การแบ่งเขตภูมิอากาศแบบเคิพเพินนั้นแบ่งเขตภูมิอากาศเป็นกลุ่มใหญ่ ๆ 6 กลุ่ม (อันประกอบด้วยกลุ่ม A, B, C, D,E และH) แต่ละกลุ่มใหญ่จะมีประเภทของเขตภูมิอากาศแบบต่าง ๆ อยู่ โดยแต่ละประเภทจะเขียนแทนด้วยสัญลักษณ์อักษรภาษาอังกฤษตั้งแต่ 2 ถึง 4 ตัวอักษร
กลุ่ม B (ภูมิอากาศแบบแห้งแล้ง)
ภูมิอากาศแบบแห้งแล้งเป็นบริเวณที่มีการระเหยของน้ำสูง ไม่มีปริมาณฝนเหลือพอที่จะเป็นแหล่งต้นน้ำลำธาร ปรากฏทั้งในเขตร้อนและเขตอบอุ่น แบ่งเป็นภูมิอากาศย่อยดังนี้
หวังติงลิ่ว
หวังติงลิ่ว (จีนตัวเต็ม : 王定六 / อังกฤษ : Wang Dingliu) สำเนียงแต้จิ๋วคือ เฮงเตงลัก เป็นตัวละครสมมุติจากซ้องกั๋ง มีฉายาว่า เทพสายฟ้า (จีน : 活閃婆 / อังกฤษ : Living Goddess of Lightning) เป็นผู้กล้าลำดับที่ 104 แห่ง 108 ดาวแห่งโชคชะตา และเป็นคนที่ 68 ในตำแหน่ง 72 สหายดิน เขาชำนาญในวิชาการต่อสู้ หลายครั้งที่มีคนมาขอเรียนวิชาแต่เขาก็ไม่เคยสอนให้ใคร เขาได้เปิดโรงเตี๊ยมกับพ่อที่แม่น้ำแยงซี
เมื่อตอนที่จางซุ่นกำลังจะไปเชิญอันเตาฉวนนั้น ก็ถูกชายคนหนึ่งชื่อ จางว่าง (張旺 ท.เตียวอ๋อง) ขโมยของไป จางซุ่นโกรธมากจึงไปแวะพักที่โรงเตี๊ยมของหวังติงลิ่ว ซึ่งหวังติงลิ่วก็ได้ต้อนรับจางซุ่นเป็นอย่างดี หลังจากที่จางซุ่นพาตัวอันเตาฉวนมาแล้ว เขากับจางซุ่นก็ร่วมกันแก้เผ็ดจางว่างด้วยการถ่วงน้ำ และได้พาพ่อของเขาขึ้นไปเขาเหลียงซาน ช่วงที่ซ่งเจียงเข้าล้อมเมืองตงผิง (東平府 ท.ตังเพงฮู้) ซ่งเจียงก็ได้ส่งตัวเขากับหยกเปาสีไปเกลี้ยกล่อมเจ้าเมืองให้ยอมแพ้ แต่เจ้าเมืองไม่ยอมจึงได้ไล่ทั้งสองออกไป นั่นจึงเป็นเหตุให้กลุ่มเหลียงซานเข้ายึดเมืองตงผิงได้โดยง่าย
ทีเกอร์ 131
รถถังทีเกอร์ 131 เป็นรถถังหนักรุ่นทีเกอร์ 1 ของเยอรมันที่ถูกยึดครองโดยกรมทหารหลวงรถถังที่ 48 ของอังกฤษที่ตูนีเซียในช่วงสงครามโลกครั้งที่สอง ถูกเก็บรักษาไว้ที่พิพิธภัณฑ์รถถังในโบวินตัน ประเทศอังกฤษ เป็นรถถังทีเกอร์เพียงคันเดียวที่ยังคงสามารถใช้งานได้อยู่จนถึงทุกวันนี้
รายชื่อผู้ชนะเลิศฟุตบอลไทย
ตัวหนา คือชนะเลิศสามรายการในฤดูกาล
ฟุตบอลชิงถ้วยพระราชทานประเภท ก. (2459-2538)
รายนามทำเนียบสโมสรชนะเลิศการแข่งขัน ฟุตบอลถ้วยใหญ่ (2459-2504) และ ฟุตบอลชิงถ้วยพระราชทานประเภท ก. (2505-2538) ในการแข่งขันฟุตบอลระดับสโมสรสูงสุดของประเทศ
ไทยลีก (2539 - ปัจจุบัน)
รายนามทำเนียบสโมสรชนะเลิศการแข่งขัน ไทยลีก (2539-ปัจจุบัน) ในการแข่งขันฟุตบอลระดับสโมสรสูงสุดของประเทศ
สโมสรที่ชนะเลิศการแข่งขันตามภูมิภาค
หมายเหตุ: นับเฉพาะ ไทยลีก (2539 - ปัจจุบัน)
การตัดคะแนนพฤติกรรม
การตัดคะแนนพฤติกรรม หรือ การหักคะแนนพฤติกรรม (demerit) เป็นคะแนนของนักเรียนที่ให้หรือตัดออกเพื่อลงโทษจากพฤติกรรมอันไม่พึงประสงค์ โดยทั่วไปแล้ว นักเรียนจะมีคะแนนพฤติกรรมตั้งต้นในช่วงเริ่มต้นภาคการศึกษา จากนั้นคะแนนส่วนนี้จะลดลงหากมีการกระทำที่ฝ่าฝืนกฎเกิดขึ้น
โรงเรียนใช้บันทึกพฤติกรรมด้วยระบบคะแนนในการลงโทษนักเรียนจากพฤติกรรมอันไม่พึงประสงค์ หลังจากที่คะแนนพฤติกรรมลดลงจนถึงจุดหนึ่ง นักเรียนอาจถูกกักบริเวณ สูญเสียสิทธิพิเศษ (เช่น ถูกปฏิเสธการเข้าร่วมกิจกรรมทัศนศึกษาหรือกิจกรรมอื่นของโรงเรียน) หรืออาจใช้การลงโทษรูปแบบอื่น โดยยึดจากความร้ายแรงและความถี่ของพฤติกรรมละเมิดนั้น บางโรงเรียนมีระบบที่อนุญาตให้มีการชดเชยคะแนนพฤติกรรมไม่ดีด้วยพฤติกรรมที่ดีได้
ระบบการตัดคะแนนพฤติกรรมได้รับการวิจารณ์อยู่ประเด็นหนึ่งว่าระบบนี้อาจก่อให้เกิดปัญหาการทำบัญชี และนำไปสู่การที่นักเรียนอาจได้รับโทษหนักจากการการละเมิดเพียงเล็กน้อย นอกจากนี้ยังได้รับการวิจารณ์ว่ากลุ่มวัยรุ่นที่มีอายุพอสมควรจะเรียนรู้วิธีการจัดการกับระบบการตัดคะแนนพฤติกรรม นักวิจารณ์บางคนยังอ้างถึงการที่ระบบการตัดคะแนนพฤติกรรมสร้างความอ่อนล้าให้กับพ่อแม่ จากการที่มีการประชุมตลอดเวลา และทำให้นักเรียนถูกทิ้งไว้ข้างหลังจากการที่พลาดเวลาของการเรียนการสอนอันเนื่องมาจากถูกลงโทษด้วยการกักบริเวณและพักการเรียน
สหพันธ์สาธารณรัฐเยอรมนีในโอลิมปิกฤดูร้อน 1936
ประเทศเยอรมนี เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 433 คน ใน 22 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 33 เหรียญทอง 26 เหรียญเงิน และ 30 เหรียญทองแดง รวมทั้งหมด 89 เหรียญ
กรีฑา
ผลการแข่งขันดังนี้ :
สมาพันธ์นิสิตนักศึกษาแพทย์นานาชาติ
สมาพันธ์นิสิตนักศึกษาแพทย์นานาชาติ (International Federation of Medical Students' Associations; IFMSA) เป็นองค์การนอกภาครัฐที่เป็นตัวแทนสมาคมของนักเรียนแพทย์ในระดับระหว่างประเทศ สมาพันธ์ก่อตั้งขึ้นในปี 1951 ปัจจุบันประกอบด้วยองค์กรสมาชิก 140 องค์กรจาก 129 ประเทศ สำหรับประเทศไทยมีองค์กรที่เป็นสมาชิกคือสมาพันธ์นิสิตนักศึกษาแพทย์นานาชาติ ประเทศไทย (IFMSA-Thailand)
ไมโครเวฟ (เพลงอารักษ์ อมรศุภศิริ)
"ไมโครเวฟ" เป็นเพลงซิงเกิลของ เป้ อารักษ์ อมรศุภศิริ ในปี พ.ศ. 2556 จากอัลบั้ม อารักษ์ & เดอะปีศาจแบนด์ ผลิตออกจำหน่ายเมื่อวันที่ 24 เมษายน พ.ศ. 2556